Javaslat: a Tanács …/…/EU Rendelete az Európai Közösségek harmadik országban szolgálatot teljesítő tisztviselőinek, valamint ideiglenes és szerződéses alkalmazottainak javadalmazására 2009. július 1-jétől alkalmazandó korrekciós szorzók megállapításáról /* COM/2010/0342 végleges - NLE 2010/0189 */





[pic] | EURÓPAI BIZOTTSÁG | Brüsszel, 2010.6.29. COM(2010)342 végleges 2010/0189 (NLE) Javaslat: A TANÁCS …/…/EU RENDELETE az Európai Közösségek harmadik országban szolgálatot teljesítő tisztviselőinek, valamint ideiglenes és szerződéses alkalmazottainak javadalmazására 2009. július 1-jétől alkalmazandó korrekciós szorzók megállapításáról INDOKOLÁS Az 1987. október 5-i 3019/87/Euratom, ESZAK, EGK rendelet módosította az Európai Közösségek tisztviselőinek személyzeti szabályzatát a X. melléklet bevezetésével, amely a harmadik országban szolgálatot teljesítő tisztviselőkre vonatkozó különleges és kivételes rendelkezéseket tartalmazza. Ezzel külön fizetési rendszer került bevezetésre. A X. melléklet 11., 12. és 13. cikke az említett országokban szolgálatot teljesítő tisztviselők javadalmazásával foglalkozik. E rendszer szerint a javadalmazást Belgiumban euróban kell kifizetni, de fizethető – részben vagy egészben – az alkalmazás helye szerinti ország pénznemében is. Ebben az esetben a javadalmazás helyi pénznemben fizetett részére korrekciós szorzót kell alkalmazni. Az említett melléklet 13. cikkének első bekezdése értelmében a Tanácsnak hathavonta kellett megállapítania a harmadik országokban alkalmazandó korrekciós szorzókat. Az 1987. október 10-től alkalmazandó első korrekciós szorzókat a Tanács az 1988. július 18-i 2175/88/ESZAK, EGK, Euratom rendeletben határozta meg. A tisztviselők új személyzeti szabályzatának (a 2004. március 22-i 723/2004/EK, Euratom rendelet) 2004. május 1-jei hatálybalépése óta e fizetési rendszer vonatkozik a szerződéses alkalmazottakra is. Az említett új személyzeti szabályzat X. melléklete 13. cikkének első bekezdése értelmében a Tanácsnak évente egyszer kell megállapítania a harmadik országokban alkalmazandó korrekciós szorzókat. A legutóbbi, 2008. július 1-jén hatályba lépett korrekciós szorzókat a Tanács a 2009. július 6-i 613/2009/EK rendeletben állapította meg. E javaslat az Európai Közösségek harmadik országban szolgálatot teljesítő tisztviselőinek, valamint ideiglenes és szerződéses alkalmazottainak javadalmazására 2009. július 1-jétől alkalmazandó korrekciós szorzók megállapítására vonatkozik. A javaslat költségvetési vonzata igen csekély: az emelés mértéke 85 283,51 EUR, amely az eddigiekhez képest mindössze + 0,0483 % különbséget jelent. Lásd a mellékelt pénzügyi kimutatást . Az Unión kívüli javadalmazási rendszer a személyzeti szabályzat 64. cikke értelmében a helyi pénznemben fizetett javadalmazások közötti, Brüsszelhez viszonyított vásárlóerő-egyenlőség elvén alapul. Ezen elv alkalmazásához szükség van az Eurostat vásárlóerő-paritásra vonatkozó számításaira. A korrekciós szorzó a vásárlóerő-paritás és az árfolyam hányadosaként kapott tényező. A korrekciós szorzók megállapításához a fő teendő tehát a különböző alkalmazási helyek és Brüsszel közötti vásárlóerő-paritások kiszámítása. Az alkalmazott árfolyamokat a költségvetési rendelet végrehajtási szabályai szerint kell megállapítani, a korrekciós szorzók alkalmazása időpontjának megfelelően. A mellékletben szereplő táblázatban megtalálható valamennyi alkalmazási hely tekintetében a 2009. júliusi korrekciós szorzó, amely az Eurostat által közölt paritásokon alapul. 2010/0189 (NLE) Javaslat: A TANÁCS …/…/EU RENDELETE az Európai Közösségek harmadik országban szolgálatot teljesítő tisztviselőinek, valamint ideiglenes és szerződéses alkalmazottainak javadalmazására 2009. július 1-jétől alkalmazandó korrekciós szorzók megállapításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, és különösen annak 336. cikkére, tekintettel az Európai Közösségek tisztviselőinek személyzeti szabályzatát és az e Közösségek egyéb alkalmazottaira vonatkozó alkalmazási feltételeket meghatározó 259/68/EGK, Euratom, ESZAK rendeletre[1] és különösen annak X. melléklete 13. cikkének első bekezdésére, tekintettel a Bizottság javaslatára, mivel: (1) Figyelembe kell venni a megélhetési költségek alakulását az Unión kívüli országokban, és ennek megfelelően meg kell állapítani az Európai Közösségek harmadik országban szolgálatot teljesítő tisztviselői, valamint ideiglenes és szerződéses alkalmazottai részére az alkalmazás helye szerinti ország pénznemében fizetett javadalmazásra 2009. július 1-jei hatállyal alkalmazandó korrekciós szorzókat. (2) A 613/2009/EK rendelet[2] alapján a kifizetéskor alkalmazott korrekciós szorzók a javadalmazások visszamenőleges hatályú felfelé vagy lefelé igazítását vonhatják maguk után. (3) A javadalmazásoknak az új korrekciós szorzókból eredő emelkedése esetén intézkedni kell a hátralék kifizetéséről. (4) A javadalmazásoknak az új korrekciós szorzók miatt bekövetkező csökkenése esetén intézkedni kell a túlfizetés visszafizetéséről a 2009. július 1-je és e rendelet hatálybalépésének időpontja közötti időszakra vonatkozóan. (5) Rendelkezni kell arról, hogy az esetleges visszafizetés csak az e rendelet hatálybalépésének időpontját megelőző legfeljebb hat hónapos időszakra vonatkozhat, és hogy hatása csak ezen időponttól számított legfeljebb tizenkét hónapos időszakban érvényesülhet hasonlóan ahhoz, amit az Európai Közösségek tisztviselőinek és egyéb alkalmazottainak javadalmazására és járadékaira az Unión belül alkalmazandó korrekciós szorzókra vonatkozóan meghatároztak, ELFOGADTA EZT A RENDELETET: 1. cikk Az Európai Közösségek harmadik országokban szolgálatot teljesítő tisztviselői, valamint ideiglenes és szerződéses alkalmazottai részére az alkalmazás helye szerinti ország pénznemében fizetett javadalmazásra 2009. július 1-jei hatállyal alkalmazandó korrekciós szorzókat e rendelet melléklete tartalmazza. Az e javadalmazások kiszámításánál alkalmazott árfolyamok a költségvetési rendelet végrehajtási szabályainak megfelelően kerülnek megállapításra, és megfelelnek az első bekezdésben említett időpontnak. 2. cikk 1. Az intézmények a javadalmazásoknak a mellékletben megállapított korrekciós szorzókból származó emelkedése esetén visszamenőleges kifizetést eszközölnek. 2. Az intézmények a javadalmazásoknak a mellékletben megállapított korrekciós szorzók miatt bekövetkező csökkenése esetén azokat visszamenőlegesen lefelé igazítják a 2009. július 1-je és e rendelet hatálybalépésének időpontja közötti időszakra vonatkozóan. A túlfizetés visszafizetésével járó visszamenőleges lefelé igazítás csak az e rendelet hatálybalépésének időpontját megelőző legfeljebb hat hónapos időszakra vonatkozik. A visszafizetés ütemezése az ugyanezen időponttól számított legfeljebb tizenkét hónapos időszak alatt oszlik meg. 3. cikk Ez a rendelet az Európai Unió Hivatalos Lapjában való kihirdetésének napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, […]-án/-én. a Tanács részéről az elnök Melléklet ALKALMAZÁS HELYE | Korrekciós szorzó 2009. július | Afganisztán (***) | 0 | Dél-Afrika | 57,5 | Albánia | 73,9 | Algéria | 76,5 | Macedónia Volt Jugoszláv Köztársaság | 68,1 | Angola | 115,8 | Szaúd-Arábia | 85,2 | Argentína | 57,1 | Örményország | 68,7 | Ausztrália | 102,3 | Azerbajdzsán | 93,7 | Banglades | 50,8 | Barbados | 111 | Belarusz | 61,5 | Belize | 65,9 | Benin | 93,1 | Bolívia | 58,4 | Bosznia-Hercegovina (Banja Luka) | 62,5 | Bosznia-Hercegovina (Szarajevó) | 73,2 | Botswana | 53,2 | Brazília | 87,4 | Burkina Faso | 95,8 | Burundi (***) | 0 | Kambodzsa | 71,5 | Kamerun | 95,6 | Kanada | 74,6 | Zöld-foki-szigetek | 73,1 | Chile | 61,9 | Kína | 85,6 | Ciszjordánia – Gázai-övezet | 100,7 | Kolumbia | 76 | Kongó (Brazzaville) | 118,2 | Dél-Korea | 82,8 | Costa Rica | 75,1 | Elefántcsontpart | 99,5 | Horvátország | 92,3 | Kuba | 83,2 | Dzsibuti | 97,1 | Egyiptom | 39,2 | Salvador | 70,2 | Ecuador | 70,3 | Eritrea | 50,1 | Egyesült Államok (New York) | 92 | Egyesült Államok (Washington) | 87,4 | Etiópia | 83,8 | Gabon | 104,4 | Gambia | 60,7 | Grúzia | 86,5 | Ghána | 53,1 | Guatemala | 75,5 | Guinea (Conakry) | 63,5 | Bissau-Guinea | 107,7 | Guyana | 59,3 | Haiti | 107,4 | Honduras | 70,2 | Hongkong | 95 | Fidzsi-szigetek | 61,9 | Salamon-szigetek | 90,3 | India | 54,5 | Indonézia (Jakarta) | 74,3 | Indonézia (Banda Aceh) | 51,2 | Irak (***) | 0 | Izrael (Tel Aviv) | 102,5 | Jamaica | 84,8 | Japán (Tokió) | 126,3 | Jordánia | 81,5 | Kazahsztán (Almati) | 76,3 | Kazahsztán (Astana) | 68,1 | Kenya | 75,1 | Kirgizisztán | 85,9 | Koszovó (Pristina) | 54,6 | Laosz | 85,7 | Lesotho | 57,3 | Libanon | 81,9 | Libéria | 90,8 | Madagaszkár | 83,9 | Malajzia | 70,1 | Malawi | 76 | Mali | 84,9 | Marokkó | 76,1 | Mauritius | 69,7 | Mauritánia | 61,1 | Mexikó | 65,1 | Moldova | 64,3 | Montenegró | 68,1 | Mozambik | 73,4 | Namíbia | 71,2 | Nepál | 77,7 | Nicaragua | 55,5 | Niger | 85,9 | Nigéria | 87,5 | Norvégia | 125,2 | Új-Kaledónia | 125,9 | Új-Zéland | 86,4 | Uganda | 63,4 | Üzbegisztán | 50,9 | Pakisztán | 43,9 | Panama | 57,6 | Pápua Új-Guinea | 94,2 | Paraguay | 66,5 | Peru | 75,1 | Fülöp-szigetek | 62,7 | Közép-afrikai Köztársaság | 106,7 | Kongói Demokratikus Köztársaság (Kinshasa) | 125,3 | Dominikai Köztársaság | 64,4 | Oroszország | 97,1 | Ruanda | 84,6 | Szamoa | 70,5 | Szenegál | 90,3 | Szerbia (Belgrád) | 66,5 | Sierra Leone | 75,1 | Szingapúr | 97,3 | Szudán (Kartúm) | 52,5 | Dél-Szudán (Juba) | 91,6 | Srí Lanka | 62,9 | Svájc (Genf) | 109,5 | Svájc (Bern) | 109 | Suriname | 45,9 | Szváziföld | 58,2 | Szíria | 77,1 | Tádzsikisztán | 56,9 | Tajvan | 76,6 | Tanzánia | 67,6 | Csád | 122,8 | Thaiföld | 55,6 | Kelet-Timor | 67,8 | Togo | 87,9 | Trinidad és Tobago | 74,6 | Tunézia | 68,7 | Törökország | 76,6 | Ukrajna | 75,1 | Uruguay | 71,3 | Vanuatu | 102,2 | Venezuela | 92,4 | Vietnam | 47,4 | Jemen | 66,6 | Zambia | 49,2 | Zimbabwe (***) | 0 | (***) Nem áll rendelkezésre adat. PÉNZÜGYI KIMUTATÁS 1. A JAVASLAT CÍME: Az Európai Közösségek harmadik országban szolgálatot teljesítő tisztviselőinek, valamint ideiglenes és szerződéses alkalmazottainak javadalmazására 2009. július 1-jétől alkalmazandó korrekciós szorzók megállapításáról szóló tanácsi rendelet. 2. KÖLTSÉGVETÉSI TÉTELEK: XX-01.01.02-01 és XX-01.02.02-01. 3. JOGALAP A személyzeti szabályzat X. mellékletének 12. és 13. cikke. 4. PÉNZÜGYI HATÁS 4.1 A tényleges költségek becsült összege 2010. tekintetében (1) 176 567 000 EUR (1) 4.2 A 2009. június–2010. február közötti korrekciós szorzók becsült kihatása: + 85 283,51 EUR (2) 4.3 Kihatás a tényleges költségek becsült összegéhez képest [(2): (1)] + 0,048300623 % [1] HL L 56., 1968.3.4., 1. o. A legutóbb a 160/2009/EK tanácsi rendelettel (HL L 55., 2009.2.27., 1. o.) módosított rendelet. [2] HL L 181., 2009.7.14., 1. o.